Muhamet Mavraj

Muhamet Mavraj (1971, Saradran. Burim) është gazetar kosovarë. 

 Biografia 
Muhamet Mavraj lindi në Saradran të Komunës së Burimit, ku kreu arsimin fillor. Shkollën e mesme e kreu në Burim, ndërsa në Universitetin e Prishtinës studioi shkencat politike dhe shkencat e komunikimit. Kreu studimet pasuniversitare për marrëdhënie ndërkombëtare dhe për gazetari dhe vijoi studimet e doktoraturës po në këto fusha në Tiranë dhe në Prishtinë. Ishte organizator demonstratash në Istog, ndihmoi aksionin e pajtimit të gjaqeve dhe Ushtrinë Çlirimtare të Kosovës. Ishte njëri nga prijësit e "Lëvizjes studentore" (1997-1998), ndërkohë ishte kryeredaktor i gazetës së studentëve "Bota e re". Në vitin 1998 arriti pajtim me "Zërin e Kosovës, që botohej në emigracion, për botimin e shkrimeve të njëjta për luftën. Është bashkëthemelues i Partisë Demokratike të Kosovës (1999), ndërsa më pas u tërhoq në fushën e gazetarisë dhe të veprimtarisë studimore. Më 1999 themeloi gazetën e përditshme "Epoka e re” dhe vazhdon të jetë botues i saj. Merret me poezi dhe me studime nga fusha të ndryshme. Ligjëron për gazetari dhe shkenca politike në institucionet e arsimit të lartë.  1067

 Publikimet 
 "Buzëqeshje në ëndërr", (përmbledhje me poezi) 1994

 Shih edhe 
 Epoka e Re (gazetë)
 Demonstratat studentore të tetorit 1997

 Referime 

Kategoria:Lindje 1971
Kategoria:Njerëz që jetojnë
Kategoria:Njerëz nga Burimi
Kategoria:Gazetarë kosovarë